Xitoyda kuchli zilzila. O`nlab uylar vayron bo`ldi

Xitoyda bugun tungi soat 1:13 da yuz bergan 6,4 magnitudali zilzila o`nlab uylarni vayron qildi.
Xitoyning shimoli-g`arbida joylashgan Sinxay provinsiyasida yuz bergan kuchli zilzila 54 ta inshootni vayron qilgan, bu haqda XXR seysmik xizmati xabar berdi.
Zilzila o`chog`i 10 kilometr chuqurlikda joylashgan. Zilzila shuningdek Sinin shahar okrugi hamda qo`shni Gansu provinsiyasida ham sezilgan.
Qurbonlar va jabrlanganlar haqida hozircha ma`lumotlar yo`q.
Tabiiy ofat hududida qutqaruv xizmatlari ish olib bormoqda. Zilzila temir yo`l harakatiga ta`sir qilmagan, barcha poezdlar jadval bo`yicha harakatlanmoqda.
Ma`lumotlargan ko`ra, zilzila bir necha daqiqa davom etgan.